புத்தகம் முழுக்க எக்கச்சக்கமான தகவல்கள். உலகில் முக்கியமான பல நிகழ்வுகள், சரித்திரத்தின் பல சம்பவங்களில் மெட்ராஸ் பெயர் இடம் பெற்றிருக்கிறது. ஆங்கிலேயர்கள், ஆர்மேனியர்கள், போர்த்துகீசியர்கள், பிரெஞ்ச் மக்கள் என பலரும் வந்து மெட்ராஸின் வரலாற்றில் சில பக்கங்கள் எழுதிப் போயிருக்கிறார்கள். அனைவரின் நினைவாகவும் சில இடங்கள் இன்னமும் இருக்கின்றன என்று இந்தப் புத்தகத்திலிருந்து தெரிகிறது. சென்னையின் சரித்திரத்தைத் தேடி தெருத்தெருவாக அலைந்து திரிந்து தகவல்களை சேகரித்துள்ளார் ஆசிரியர். மொத்தம் 50 கட்டுரைகள். தினத்தந்தியில் தொடராக வந்து, பிறகு விகடன் பிரசுரத்தாரால் பதிப்பிக்கப்பட்டுள்ளது. ஒவ்வொரு கட்டுரையிலும் அந்த காலத்துப் புகைப்படங்கள். மெரினா கடற்கரை, அப்போதைய பாரீஸ் பகுதி, அண்ணா சாலை இதையெல்லாம் பார்க்கும்போது நாமும் அந்த காலத்திற்கே போய்விடமாட்டோமா என்று ஏங்கும்படியாக அவ்வளவு அழகு.